**Gran Prize Interdiszciplináris Innovatív Díj**

**Pályázati kiírás**

**2016.**

**A Magyarországi Svéd Kereskedelmi Testület**



2012. december 12-én hivatalosan megalapította a Gran Prize díjalapot.

**A díj bolygónk legégetőbb kihívásaira válaszoló kiemelkedő innovatív megoldásokat, projekteket, munkákat jutalmaz a környezetvédelem, fenntartható fejlődés, design, orvostudomány, egészségmegőrzés,- fejlesztés és oktatás területéről évi egy alkalommal.**

A Magyarországi Svéd Kereskedelmi Testület ezennel meghirdeti **Gran Prize** Interdiszciplináris Innovatív Díj pályázatát az alábbi feltételekkel:

A benyújtott pályaművek a **Gran Prize** díjbizottság által meghívott pályázók pályaműveivel együtt kerülnek elbírálásra.



**A pályázat benyújtásának határideje** : 2016. április 15.



**A pályázat tartalmi követelményei:**

* személyes szakmai önéletrajz
* a pályamű pontos leírása, előnyeivel, különös tekintettel annak újdonságtartalmára
* maximum 10 oldal, csatolt dokumentumok nélkül

- kiegészítő dokumentumok, amelyek kapcsolódnak a pályamű és a pályázat megítéléséhez



**Pályázat benyújtása:**

A pályázati anyagot elektronikus formában kérjük benyújtani, a www.swedishchamber.hu,

Gran Prize menüponton belül, Pályázat feltöltése almenübe belépve.

Word, Excel, pdf és jpg file-okat várunk!



**GRAN PRIZE INTERDISZCIPLINÁLIS INNOVATÍV DÍJ 2016**

 **Bírálati szempontok**

* Újszerűség (Innovációs teljesítmény, ötlet újdonsága, eredeti ötlet)
* Társadalmi felelősségérzet
* Fenntarthatóság
* Környezettudatosság
* Gazdasági hasznosítás potenciálja
* Technológiai aspektus

A kiíró feladata, hogy eldöntse, a benyújtott pályázat megfelel-e a kiírás tartalmi és formai követelményeinek. Küszöbfeltétel a fenntarthatóság, újszerűség és a tematikai megfelelés.

A benyújtott pályázatokból 5 pályaműből álló ún. shortlist fog készülni. A díjbizottság maximum 10 perces személyes meghallgatásra hívja ezeknek szerzőit.

 **További információ:**

Tel: : +36 309/708/433

Email: swedishchamber@swedishchamber.hu

Web: www.swedishchamber.hu

**A MAGYARORSZÁGI SVÉD KERESKEDELMI TESTÜLET**

**által meghirdetett**

**GRAN PRIZE interdiszciplináris innovatív díj alapításának előzményei és célja**

A Svéd Kereskedelmi Testület 2012 októberében elhatározta, hogy az általános emberi életminőség javítására irányuló szellemi teljesítmények ösztönzésére díjat hoz létre.

A Testület a díj logójául egy Svédországban népszerű jelképet a Fenyőfát választotta, amely bolygónk nagy részén a Karácsony és a Természet metaforája. A boldog élet, a Természettel való összhangban élés már több ókori filozófus tanításaiban is megjelenik, míg ez a szándékkör mára szinte létszükségletté vált.



A „gran” svéd nyelven lucfenyőt jelent, utalva a díj fenntarthatósági és környezettudatos aspektusaira. A Testület szándéka kettős, egyrészről támogatni és díjazni a kimagasló innovatív szellemi teljesítményt, másrészről előmozdítani a kultúrák közötti dialógust.

A Magyarországi Svéd Kereskedelmi Testület felkínálja a **GRAN PRIZE** kezdeményezéshez való csatlakozás lehetőségét minden Magyarországon tevékenykedő, felelős gondolkodású vállalat és magánember számára,



**GRAN PRIZE INTERDISZCIPLINÁLIS INNOVATÍV DÍJ 2016**



a svéd társadalomra jellemző konszenzus-alapú gondolkodás és a svéd-magyar együttműködés jegyében. A csatlakozás feltételeiről a honlapon részletesebb tájékoztatást adunk.

**A GRAN PRIZE LEÍRÁSA**

A díj egyének, csoportok, cégek, egyesületek, szervezetek, intézmények vagy egyetemi hallgatók, hallgatói csoportok számára adható a **GRAN PRIZE** díjbizottság döntése alapján. A bizottság felkérhet potenciális személyeket, szervezeteket meghívásos pályázat formájában.

A díj bolygónk legégetőbb kihívásaira válaszoló kiemelkedő innovatív megoldásokat, projekteket, munkákat jutalmaz a környezetvédelem, fenntartható fejlődés, design, orvostudomány, egészségmegőrzés,- fejlesztés és oktatás területéről évente egy alkalommal.

A **GRAN PRIZE** díjbizottság tagjai évről évre változhatnak, állandó tagjai a Testület három igazgatósági tagja. Meghívott bizottsági tagok 2014. évben a felsőoktatási intézmények és szakmai szervezetek küldöttei. A Testület bejelentette a sajtó és a nyilvánosság számára, hogy alaptőkéjéből 5 millió Ft-ot elkülönített az innovatív díj létre hozására és annak kamatait felajánlja a díj finanszírozása céljából, egyúttal csatlakozásra kér más felelős gondolkodású, támogatni kész döntéshozót, magánszemélyt.

A **GRAN PRIZE** díjátadóra minden év májusában kerül sor ünnepélyes GRAN Gála keretében. A fenyőfát ábrázoló **GRAN PRIZE** díj Ann Lundin svéd képzőművésznő tervei alapján készül. **A GRAN Gála** és a **GRAN** **PRIZE** átadását követő héten **GRAN WEEK** kerül megrendezésre, ahol az aktuális évi díjazott bemutatjanyertes munkáját, valamint a Testület tagvállalatainak vezetői szakmai előadásokat tartanak a felsőoktatási intézmények hallgatói számára.

**A SVÉD KERESKEDELMI TESTÜLET MISSZIÓJA**

* Tagvállalatok magyarországi üzleti tevékenységének elősegítése
* Magyarország és a Svéd Királyság közötti kereskedelmi, gazdasági és akadémiai kapcsolatok ápolása
* Tudás transzfer elősegítése
* Az üzleti kezdeményezések támogatása
* A tagság érdekképviselete
* A szakmai fejlődéshez való folyamatos hozzájárulás



**GRAN PRIZE INTERDISZCIPLINÁLIS INNOVATÍV DÍJ 2016**

**A TESTÜLET STRATÉGIÁJA**

A két ország vállalatai és vállalkozói közötti gazdasági, kutatási és kulturális kapcsolatok ápolása az alábbi események és tevékenységek alkalmazásával:

* Szakmai utazások, sport események létrehozása
* Magyarországi beszállítói fórumok szervezése
* A svéd alapértékek népszerűsítése, Gran Prize működtetése
* Programok, konferenciák, szemináriumok, gyárlátogatások és egyéb olyan társadalmi események szervezése és támogatása, amelyek elősegítik a két ország közötti kereskedelmi és üzleti kapcsolatok fejlesztését
* Hasonló szervezetekkel való együttműködés a közös érdekterületeken
* Stratégiai partnerség kialakítása, média, környezetvédelem, fenntarthatóság , design, innováció, oktatás és gazdaság témakörökben
* Magyarországon működő északi és skandináv vállalatok közös fórumának létrehozása
* Gazdasági és egyéb információk összegyűjtése és továbbítása a tagok számára

.



**GRAN PRIZE INTERDISZCIPLINÁLIS INNOVATÍV DÍJ 2016**